DE ANIMAL. HIST. IV. 11. 169 
aut vermem pariunt. I11 ceteris igitur generibus 2 
simpliciter aut inest aut non inest sexus: nam in 
quadrupedum genere vniuerso tum marem tum fe¬ 
minam inuenire est. In testaceis autem non inest, 
sed quemadmodum plantae quaedam frugiferae 
sunt, aliae steriles, ita et in his. At in genere in¬ 
sectorum et in piscibus sunt quae omnino neutram 
in partem hac ratione distinguantur, velut anguilla. 
Cum enim neque mas neque femina est, tum ex 
sese nihil generat. Quanquam piscatores, cum ea- 3 
rum nonnullis deprehenderent capillari tenuitate 
adnatos quasi lumbricos, neque obseruarent, qua 
corporis parte ii essent, imprudenter loquuntur. 
Nam hoc in genere nullum inuenias, quod non ex 
ouo animal pariat. At ouum habere nulla vnquam 
visa est. Praeterea quae animal pariunt, ipsum in 
vtero atque adhaerens, non autem in ventre gerunt: 
concoqueretur enim, sicut et cibus. Postremo 
quam allegant quidam differentiae notam maris fe¬ 
minaeque in anguilla, quod mas capite grandiore 
oblongioreque sit, femina autem paruo et depres¬ 
siore , non quod maris ac feminae, sed quod ge¬ 
neris intersit, aiunt. Sunt etiam pisces, quos epi- 4 
tragias [ab hirco cognominatos ) Graeci vocant; 
cuiusmodi inter fluuiatiles cyprinus et balagrus: 
[barimis vulgo :] in his neque ouum neque humor 
